
COMMENTARIUM OFFICIALE 


ACTA PII PP. X 


EPISTOLAE 
I 


AD R. P. D. GUSTAVUM IOSEPHUM WAFFELAERT, EPISCOPUM BRUGENSEM, DE 
EDITIS MEDITATIONIBUS THEOLOGICIS GALLICE CONVERSIS. 


Venerabilis Frater, salutem et apostolicam benedictionem. — Medita- 
tiones theologicas, quae a te latine conscriptae iam in Collationibus Brugen- 
sibus prodierunt, easdem mox, ut nuntias, editum iri conversas gallice, 
Nobis quidem pergratum est. Ita tuus iste labor, quum clero plurimum 
profuerit, proderit etiam eruditioribus e populo; quibus quidem expedit 
christiana dogmata eorumque nexum altius nosse, quo catholicam fidem et 
constantius retineant, et cum vitae sanctimonia felicius coniungant, et ab 
impugnationibus validius defendant. Nos autem non modo id consilii vehe- 
menter probamus, sed, ut constet etiam opus tuum magni a Nobis fieri, 
damus libenter, ut in Nostro nomine appareat: frugiferum vero ipsum esse, 
uti cupimus, velit, precamur, Deus. Cuius auspicem munerum, ac testem 
benevolentiae Nostrae, tibi, venerabilis Frater, tuoque gregi apostolicam 
benedictionem peramanter impertimus. 

Datum Romae apud 8S. Petrum, die xvm iunii Mcmrx, Pontificatus No- 


stri anno sexto. 
PIUS PP. X 


II 


AD R. P. DESIDERATUM CASTELAIN, PRAEFECTUM PROVINCIAE PARISIENSIS 
SODALITATIS ALPHONSIANAE, PROPTER OBLATA VOLUMINA EX OPERIBUS 
ACHILLEI DESURMONT EDITA. 


Dilecte fili, salutem et apostolicam benedictionem. — Accepimus, quae 
tu egregio viro, sodali tuo, Francisco Xaverio Reuss mandaveras ut Nobis 

traderet volumina, ad hance diem, te curante, edita ex operibus Achillei 
Desurmont; sena scilicet, quae de vita christiana sunt; bina, quae de cari- 
tate sacerdotali: ac scito, Nobis cum tuum hoc officium, tum ipsum maxime 
munus placuisse. Etenim inter eos, qui nostra memoria sempiternam ho- 
minum salutem dicendo scribendo quaesiverunt, clarum nomen istius est 
auctoris: qui ubertate ingenii, copia doctrinae, studio divinae gloriae prae- 
ditus, vestigiis sanctissimi patris sui legiferi Alphonsi felicissime institit; 
cuius quidem doctrinas, quoad vixit, magno cum lucro animarum illu- 
stravit. Itaque non solum familiae Alphonsianae, cuius provinciam Galli- 
cam diu gubernavit, insigni fuit emolumento, sed etiam multo latius pro- 
fuit Ecclesiae; quum et per Galliam fere omnem alibique crebras ad utrum- 
que clerum, exercendi spiritus causd, conciones habuerit, et graves subinde 
libros de rebus asceticis ac de theologia pastorali confecerit. Horum omnium 
editionem adornare librorum, quos vel iam ipse vulgavit, vel in suis scriniis 
reliquit, id quod tu facis, optimum consilium fuit; recte enim speras, uberes 
inde in commune sequuturos fructus. Quare tibi, dilecte fili, et alteri so- 
dali, cuius opera sollertiaque in hoc negotio uteris, gratias non mediocres 
agimus; vobisque, auspicem divinorum munerum, apostolicam benedictio- 
nem amantissime impertimus. 

Datum Romae apud 8. Petrum, die xxix iunii Mcmix, Pontificatus 


Nostri anno sexto. 
PIUS PP. X 


AD R. P. D. FRANCISCUM CICERI, EPISCOPUM PAPIENSEM, OB CELEBRATAM 
SYNODUM DIOECESANAM. 


Venerabilis Frater, salutem et apostolicam benedictionem. — Pietatis et 
obsequii significatio, quam tu clerusque tuus, quum synodum dioecesanam 
celebraretis, Nobis dedistis per communem epistolam, consentanea plane 
fuit ei tantae necessitudini, qua vos cum Vicario Iesu Christi coniunctos 
esse scimus. Equidem habebamus certum, quae Nos proximo tempore, 
vel homines sacri ordinis exhortando ad custodiam officii, vel errores teter- 
rimos recentiorum damnando, ediximus, iis vos magna obtemperaturos 
et voluntate et fide. Sed tamen hoc Nobis animi vestri testimonium vehe- 
menter placuit: in quo exhibendo, commode vos memoriam revocastis 
sanctissimi Ticinensivin Episcopi, Theodori; cuius profecto in Apostolicam 
Sedem mirifice observantia ac studium eluxit. Ipse igitur patronus cae- 
lestis, quemadmodum, credimus, in primis ope sua fecit, ut integram ista 

dioecesis retineret laudem sentiendi agendique ad praescripta Romani 
Pontificis; sic, precamur, faciat in posterum, vobisque maxime copiam 
divinorum munerum conciliet. Quorum Nos auspicem eandemque bene- 
volentiae Nostrae testem, tibi, venerabilis Frater, et clero populoque tuo 
apostolicam benedictionem peramanter impertimus. 

Datum Romae apud 8. Petrum, die xx1x Iunii Mcmrx, Pontificatus 


Nostri anno sexto. 
PIUS PP. X 


HOMILIA 


SS. D. N. PIL PP. X HABITA INTER SACRUM SOLEMNE, POST RELATOS IN 
SANCTORUM CAELITUM ALBUM BB. VIROS, IOSEPHUM ORIOL ET CLEMENTEM 
MARIAM HOFBAUER, XIII CAL. IUN. ANNO MCMIX. 


Venerabiles Fratres, dilecti filii. — Ad hodiernam celebritatem Christi 
se caelo inferentis ea verba maxime pertinent, quae, quasi epinicia, divi- 
nis laudibus permiscentur: Ascendens in altum, captivam duxit captivita- 
tem, dedit dona hominibus (Eph. Iv, 8). Quibus verbis, et suffecta veteri 
servituti libertas filiorum Dei, et addita dona sanctitatis efferuntur. Du- 
plici hac sorte Deus frui voluit Sponsam suam, adhibita identidem opera 
illorum, quos praescivit, et praedestinavit conformes fiert imaginis Filit suit 
(Rom. vin, 29). Quid enim est aliud captiva ducta captivitas, nisi a pec- 
cati servitute liberatio? Quid vero sancti homines impensiore studio cu- 
rarunt, quam ut a cervicibus iugum servile deiicerent, vel daemonum 
fraudibus vel suis cuique cupiditatibus impositum? Satis esto duos immor- 
tales contueri Viros, qui divina Providentia sic disponente, modo in sanc- 
torum caelitum album per ministerium Nostrum relati sunt. Compertum 
est enim, quot ex Orci faucibus eripuerit Barcinonense decus, Iosephus 


Oriol, cuius magnitudo caritatis, quum in ceteris miseriis relevandis, tum 


vero maxime in sanandis animis patuit. Nec minus id praestitit Alphon- 
sianae familiae amplificator illustris, Clemens Maria Hofbauer, qui et 
exemplo adolescentiae suae per corruptae aetatis pericula ductae, et fru- 
giferi deinde sacerdotii labore id potissimum egit, ut solutos culpae nexi- 
bus duceret ad altiora captivos. 

Ascendens autem Christus in altum, humanam naturam non modo 
vinculis expedivit, sed supernae gratiae donis cumulavit. Accipietis, inquit, 
virtutem supervenientis Spiritus sancti in vos (Act. I, 8). Exinde renovata 
est facies terrae; in novo quasi caelo sancti discurrerunt ignes, dati in 
lucem gentium; hoc est mirae virtutis homines, in quibus sapientiae et 

intellectus, consilii et fortitudinis, scientiae et pietatis dona eminerent. Iam, 
si Christi ascensio nostra provectio est, ut habet 8S. Leo Magnus (Serm. 1, 
de ascens. Dili), interest plurimum videre, quam sibi viam illi muniverint, 
qui cum ipso ascenderunt. Nullam certe dubitationem habet quod Augu- 
stinus affirmat: Cum Christo non ascendit superbia, non avaritia, non lu- 
zuria (Serm. 11, de ascens. Dini). Contra vero assument pennas sicut aquilae 
(Isai. xx, 31), qui eorum, quos hodie colimus, animi demissionem, huma- 
narum rerum contemptum, vitae integritatem fuerint imitati, hoc ma- 
xime tempore quum homo peceati, filius perditionis... adversatur, et extol- 
litur supra omne, quod dicitur Deus (11 Thess. 11, 4); quum tum alte defixa 
in animis est radix omnium malorum cupiditas ({ Tim. v1, 10); quum com- 
mune est in societate hominum, res omnes quaestu aut voluptate, non 
iustitia aut honestate, metiri. Quamobrem, si sua cuique salus, si publi- 
cum bonum, si catholici nominis honos cordi est, imitari ne pigeat quos 
celebrare delectat (8. Aug. xLVU, de Sanctis). 

Tu vero, clementissime Deus, per exoratos a Nobis novos Caelites, 
quos tuo sancto replesti Spiritu, da gratiae robur, ut eorum vestigia se- 
quamur, aemulemur caritatem ceterasque virtutes, eundem animum in- 
duamus, quo ipsi sanae doctrinae Ecclesiaeque libertatis ac iurium impa- 
vidi propugnatores exstiterunt. Da ut ad meliora consilia se referant 
captivi quamplurimi, qui, quasi velamen habenies malitiae libertatem 
(I Petr. 1, 16), haud meminerunt quae, Te auctore, scripta sunt: Ubi Spiri- 
tus Domini, ibi libertas (m1 Cor. 11, 17); atque etiam: Hece, qui elongani se a 
te, peribunt (Ps. LXXil, 27). Nos vero, et Nobiscum facientes, tutare ab 
hostium insidiis; largire ut ex profectu sanctarum ovium solatia perci- 
piamus; Petri naviculam, infirmitati Nostrae commissam, et omnes in 
ea congregatos dirige ad portum salutis et pacis, per Iesum Christum 
Filium tuum Dominum nostrum, cui Tecum et cum eodem sancto Spi- 
ritu laus esto, et honor et gloria sempiterna. 


SERMO 


A PIO PP. X HABITUS AD LEGATIONEM EXTRAORDINARIAM IMPERIL TURCA- 
RUM, IN AUDIENTIA DIEI IV IULIT MCMIX. 


C’est avec une satisfaction toute particuliére que Nous accueillons 
aujourd’hui l’Ambassade extraordinaire, que Nous envoie Sa Majesté Im- 
périale Mahommed V Empereur des Ottomans, pour Nous remettre Ses 
lettres autographes et Nous annoncer Son avénement au Tréne. 

Nous apprécions hautement cette marque dejbienveillance et d’amitié 
de la part de Sa Majesté le Sultan, et Nous vous prions, monsieur l’Am- 
bassadeur, de manifester & votre auguste Souverain les sentiments de 
notre trés vive reconnaissance. 

Nous sommes heureux que cette honorable mission ait été confide a 
des représentants aussi distingués, et il Nous a été surtout agréable d’en- 
tendre de votre bouche le témoignage que vous avez rendu & la fidelité 
et au dévofiment des sujets catholiques de Empire Ottoman. Veuillez, 
monsieur l’Ambassadeur, assurer Sa Majesté, votre auguste Souverain, 
que parmi les populations soumises 4 Son sceptre, 4 l’avenir comme par 
le passé, tous Nos fils de ’Eglise catholique se feront un devoir d’étre 
toujours Ses meilleurs sujets et de se montrer dignes de la protection et 
de la liberté que Nous invoquons pour eux. 

Nous prions le Trés-Haut de prolonger les jours de Sa Majesté Im- 
périale, et d’accorder 4 la nation Sa grace en abondance, bonheur et 
prospérité. 


CONGREGATIO CONSISTORIALTS 


BAIONEN. IN GALLIA 


DECRETUM QUO TITULI EPISCOPALES LASCURRENSIS ET OLORONENSIS AD- 
DUNTUR ECCLESIAE BAIONENSI. 


Lascurrensis et Oloronensis dioeceses antiquitate, historia virisque me- 
moriaze dignis illustres olim in Gallia fuisse ecclesiastica monumenta te- 
stantur, donee sub initio transacti saeculi, suppresso titulo, Baionensi 
dioecesi, magna ex parte, addictae fuere. Quod quidem recolens R. P. D. 
Franciscus Maria Gieure, hodiernus Episcopus Baionensis, humiles Apo- 
stolicae Sedi preces exhibuit, ut sua ecclesia, supradictorum quoque titu- 
lorum addito nomine, augeri posset. Quas quidem preces benigne exci- 
piens SSmus Dominus noster Pius PP. X, de apostolicae potestatis pleni- 
tudine decrevit, ut in posterum Baionensis ecclesia additis quoque Lascur- 
rensi atque Oloronensi titulis ornetur, itemque eius Episcopus iisdem 
adiectis titulis in posterum honestetur, veluti ab interitu vindicatis insi- 
gnium illarum sedium nomine et memoria. Super hisce autem idem SSmus 
Dominus praesens edi iussit consistoriale decretum, perinde valiturum ac 


= 

si super iisdem apostolicae sive sub plumbo sive sub annulo Piscatoris 
litterae expeditae fuissent. Quibuscumque in contrarium facientibus, 
etiam speciali mentione dignis, non obstantibus. 

Datum Romae, ex aedibus sacrae Congregationis Consistorialis, die 
22 Iunii 1909. 


C. Carp. DE LAI, Seeretarius. 


L. 8 S. 


Scipio Tecchi, Adsessor. 


S. CONGREGATIO CONCILT 


NULLIUS CLUNIEN. 
MISSARUM PRO POPULO 


DE APPLICATIONE MISSAE PRO POPULO QUOAD CLERUM CASTRENSEM IN 

HISPANIA. 

Die 22 Maii 1909 

SYNOPSIS DISPUTATIONIS. — Episcopus titularis Sionensis, Praepositus 
ordinarius pro clero castrensi in Hispania, supplici oblato libello ad 
S. Congregationem Concilii, exposuit, « castrensem clerum hispanicum, vi 
«dudum receptae consuetudinis, festis quibusque diebus Missam appli- 
«care pro populo, quum se minime exclusum putet a generali praescrip- 
« tione, facta iis qui curae vacant animarum. Verum cum gravi et ratio- 
«nabili dubio circa praedictam obligationem det locus, tum natura ipsa 
« privilegiatae iurisdictionis castrensis, tum in clero castrensi defectus 
«canonicae institutionis parochorum, tum demum carentia huiusmodi 
« obligationis in Bullis institutionis castrensis, Episcopus orator implorat 
«hae de re declarationem iuris constitutivam ». 

Ex voto alterius ex Consultoribus sequentia perpenduntur: 

Tota quaestio ab hoc pendere videtur, utrum scilicet inter parochos 
aliosque curam animarum gerentes, qui sacrosanctum Missae sacrificium 
tenentur applicare pro populo, adnumerari debeat clerus etiam castrensis 
hispanus. Ille, qui primum locum obtinet in clero castrensi, vocatur Ca- 
pellanus maior, seu Vicarius generalis et Ordinarius (iuxta praescriptio- 
nes Clementis XIII in apostolicis litteris anno 1762 ad Carolum III datis), 
qui est Archiepiscopus Toletanus pro tempore, Patriarcha Indiarum: cui 
proinde delegantur facultates a Summo Pontifice. Dependentes ab hoc 

Vicario, ab eoque instructi subdelegatis facultatibus, clerum castrensem 
efformant plures presbyteri. Nunc Vicarius supremus et Capellanus maior 
exercitus et classis Hispaniae est quidem Archiepiscopus Toletanus pro 
tempore, ast nomine tantum atque honoris causé, quum de facto tota 
iurisdictio castrensis exerceatur ab alio, qui Pro-vicarius generalis appel- 
latur, et inde ab anno 1892 est Episcopus Sionensis. Huic postrema pro- 
rogatio facultatum ordinariarum facta fuit a Pio PP. X, ad septennium, 
vi Brevis Tuae maiestatis diei 21 Tulii 1904 ad regem Alphonsum XIII. 
Idem vero Pro-vicarius habet, per diversas regiones regni Iberici, octo 
Sub-vicarios seu Tenentes vicarios et plures alios capellanos, a Sub-vi- 
cariis immediate dependentes, tum maiores tum minores. Horum autem 
omnium acceptatio, in proprium munus possessio, attributiones, stipen- 
dia, iura, ascensus, privilegia, gratiae, exemptiones, poenae, ipsaque de- 
finitiva dimissio aut expulsio pertinent ad Regem vel ad Gubernium; 
atque ad actum deducuntur per decreta, leges, dispositiones, instructio- 
nes, ordinationes organicas, editas a Rege vel a Gubernio, maxime vero 
@ suprema auctoritate militari; cum clerus castrensis iam inde ab anno 
1532, scilicet a suis primordiis, exercitui incorporatus fuerit, cum eoque 
quid unum efficiat. 

Eiusmodi clerus usque ad annum 1644 Episcoporum ordinariorum 
respectivi loci iurisdictioni obnoxius fuit, sicut ceteri aliarum regionum 
militares cleri; quo anno Innocentius X, per Breve diei 26 Septembris, 
independentem ab Episcopis ordinariis clerum castrensem hispanicum 
declaravit, sub rege Philippo IV. Clemens autem XII, per Breve Quoniam 
in exercitibus, die 4 Februarii 1736 Philippo V datum, « Cappellano maiori 
« exercituum, ab eodem Philippo rege pro tempore deputato », concedebat 
facultates amplissimas sexdecim paragraphis comprehensas, ad septen- 
nium. Numerus autem primus, qui iurisdictionem castrensem immutavit, 
largitur auctoritatem « administrandi omnia Sacramenta, etiam ea quae 
«nonnisi per parochialium ecclesiarum rectores ministrari consueverunt, 
« praeter Confirmationem et Ordinem, reliquasque functiones et munera 
« parochialia obeundi». Attamen, quae ad matrimonium pertinent, spe- 
ciali exceptioni subiacent: «Quod si ex tempore matrimonium inter 
« personas, quarum altera militaris sit, seu ad dictos exercitus pertineat, 
«ibique occasione stationum praefatarum commoretur, altera vero paro- 
«chi subdita reperiatur, contrahi contingat; eo casu, nec parochus sine 
« sacerdote huiusmodi, nec vicissim sacerdos sine parocho, celebrationi 
« huiusmodi matrimonii assistat aut benedictionem impertiatur; sed ambo 
« simul, atque aequaliter, stolae emolumenta, si quae licite percipi solent, 
«accipiant et inter se dividant ». 

Utrum autem utriusque, parochi scilicet et capellani castrensis, assi- 
stentia requiratur tantum ad liceitatem vel etiam ad validitatem Sacra- 
menti, non una est sententia. Nil autem hodie immutatum est, in casu, 
per recens decretum de sponsalibus et matrimonio, iuxta declarationem 
huius sacrae Congregationis diei 1 Februarii 1908. Quum autem, quando 
agitur de Sacramentorum validitate, tutior pars semper sit sequenda, prae- 
stat (saltem quoadusque auctoritativa decisio non intervenerit) utriusque, 
parochi scilicet et capellani castrensis, adsistentiam exigere. Notandum 
tamen est, huiusmodi restrictionem iuris in parocho esse odiosam, non item 
vero in capellano castrensi, cuius tune primun iurisdictio creabatur, ac 
proinde aliquibus limitibus poterat coarctari absque iuris praeexistentis 
subtractione. 

Quinam vero sint, qui iurisdictioni castrensi subsunt, declaratur a 
Leone XIII in Brevi ad Alphonsum XII regem misso, sub die 11 Septem- 
bris 1883, his verbis: « Quatuor personarum classes Vicariatui generali 
« gsubiici, et pro subiectis habendas esse auctoritate apostolica, tenore prae- 
«sentium, statuimus, decernimus, definimus; ita quidem ut prior classis, 
« ratione servitii activi militaris, complectatur omnes et singulas personas, 
« quae ad militiam activam pertinent. Altera servitiieas comprehendat, quae 
«regios exercitus sequuntur, et iis inserviunt. Tertia, ratione loci, ex illis 
« constituatur, quae degunt in locis militari imperio subiectis. Quarta deni- 
« que ex illis, quae apud ipsum Vicariatum muneribus fungantur..... Quod 
«si nihilominus aliquod adhuc oriri dubium contingat, utrum aliqua aut 
«aliquae personae sint aut non sint castrensi iurisdictioni subiectae..., 
« Maiestatis tuae erit declarare, utrum persona aut personae, super quibus 
« dubium oritur, in praefatis quatuor classibus comprehendantur, ad hoc ut 
« sint aut non sint castrensi iurisdictioni subiectae ». Citatum Breve Leo- 
nis XIII confirmatum fuit, immo de verbo ad verbum literaliter insertum 
in ultima septennali prorogatione facultatum castrensium, concessa a Pio 
PP. X per citatum Breve 21 iulii 1904: quinimo Sanctitas Sua primam 
personarum iurisdictioni castrensi subiectarum classem nova additione 
auxit per haec verba: « Expresse declaramus per praesentes, de apostoli- 
« cae Nostrae potestatis plenitudine, castrensi iurisdictioni obnoxios omnes 
« et singulos legitimos virorum militarium filios, qui quavis de causa cum 
« parentibus suis cohabitent, licet, iuxta tenorem Hispaniae legis, e mi- 
« noribus excesserint ». 

Hisce positis, nulla est imponenda obligatio, nisi de ea certo constet, 
cum materia obligationis sit strictae interpretationis, et, saltem, in obscu- 
ris semper minimum est sequendum (Reg. iuris 30 in VI). In casu autem, 
nedum iura sunt obscura, sed absolute tacent. Quare nulla potest adesse 

obligatio, quae ex definitione Iustiniani nihil aliud est quam iuris vinculum. 
Iamvero praeceptum divinum applicandi pro populo intimatur a Triden- 
tina synodo (Sess. 23, cap. 1 de reform.) directe Episcopis, deinde « curatis 
«inferioribus et aliis quibuscumque qui beneficium aliquod animarum 
«curam habens obtinent». Plura item habentur de eodem praecepto 
SS. RR. Congregationum, maxime vero huius 8S. ©. decreta, et litterae 
apostolicae; inter quas principem locum obtinent Benedictina Constitutio 
Cum semper, 19 aug. 1744, et Pii IX Amantissimi Pastoris, 3 maii 1868. 
Quum igitur tres classes catholici gregis Pastorum praecepto festivo tenean- 
tur, videlicet Episcopi, parochi et reliqui beneficium cum cura animarum 
habentes, videndum utrum inter has classes reperiantur, nec ne, capellani 
quicumque clerum castrensem hispanum efformant. Atque in primis, prae- 
termisso Capellano maiore, qui Vicarius generalis dicitur tantum ad hono- 
rem, sermo occurrit de Pro—vicario, qui est verus Ordinarius totius cleri 
et iurisdictionis castrensis in Hispania. 

Dioecesanus Episcopus, qui actu praeest subditis, potestate ordinaria 
fruitur universali ad omnia negotia; episcopalis nimirum ordinaria potestas, 
neque tempore, neque restrictionibus coarctatur, et, servatis servandis, 
Episcopus est Princeps suae dioecesis. E contra Pro—vicarii castrensis 
hispani iurisdictio est temporalis, idest septennii spatio definitur; quo 
transacto, Romanus Pontifex posset eandem iurisdictionem vel diminuere 
vel totam penitus subtrahere, eas tantum facultates prorogando, quae sub 
aliis paragraphis citatorum apostolicorum Brevium indulgentur, quaeque 
communes esse possunt capellanis militaribus aliarum nationum. Quo etiam 
dato, Capellanus maior seu Pro—vicarius generalis castrensis adhuc talis 
permaneret, quamvis potioribus privilegiis diminutus. At si Episcopo dioe- 
cesano auctoritas, annorum limitibus, eodem modo circumscriberetur, et 
deinde amplius non protraheretur, manifeste patet quod Episcopus dioece- 
sanus amplius manere nequiret, atque suum esse, uti talis, omnino amitte- 
ret. Praeterea Capellanus maior castrensis haud omnia peragere posse 
videtur; nam in ipso primo numero Brevis apostolici Clementis XII 
iurisdictio ordinaria conceditur utique, sed « praeter Confirmationem et, 
« Ordinem ». Quae Sacramentorum collationis limitatio gravissima est, cum 
sint Confirmatio et Ordo sacramenta proprie episcopalia, maxime Ordo. 
Et haec consideratio maius pondus accepit ab ultima concessione a Pio 
PP. X anno 1904 elargita, scilicet « castrensi iurisdictioni obnoxios (esse) 
« omnes et singulos legitimos virorum militarium filios, qui quavis de causa 
«cum parentibus suis cohabitent, licet, iuxta tenorem Hispaniae legis, e 
«minoribus excesserint ». His Ordinarium castrensem praeesse tamquam 
subditis, manifestum est; at Ordines et Confirmationem posse admini- 


dal 

strare haud aeque manifestum est, etiamsi idem Ordinarius episcopali 
dignitate praefulgeat. Nam hoc ex pontificiis litteris neque expresse neque 
tacite insinuatur, et ubi lex non distinguit, neque nos distinguere debemus, 
maxime in materia Sacramentorum. Praeterquam quod deesse eidem Or- 
dinario castrensi videtur causa verae propriaeque ecclesiasticae iurisdictio- 
nis, quae oritur vel a Papa, vel a canone seu lege, vel a consuetudine. 
Iamvero, Ordinarius castrensis quam habet a Summo Pontifice iurisdi- 
ctionem, limitatam vidimus, et proinde non ordinariam: non habet autem 
a canone vel consuetudine, quia officium eiusdem non est institutione 
ecclesiasticum, sed a Rege pro tempore persona Ordinarii castrensis depu- 
tatur ex adducto Brevi Clementis XII anno 1736. Eo vel magis quod 
in controversia, utrum aliqua persona subsit nec ne castrensi iurisdictioni, 
decisiva sententia spectat non ad Ordinarium castrensem, sed ad Regem 
hispanum, ex citata dispositione Leonis XIII anno 1883. Quod est inau- 
ditum, immo iniuriosum esset de Episcopo aut Ordinario dioecesano. 
Quum igitur potestas iurisdictionalis Ordinarii castrensis limitibus rerum 
ac temporis sit restricta, quumque in semetipsa causam verae propriae- 
que iurisdictionis haud exhibeat, sequitur, eundem Vicarium seu Pro-Vi- 
carium castrensem hispanum haud pollere vera propriaque ecclesiastica 
iurisdictione, qualem sortiuntur Episcopi ordinarii dioecesani, ac proinde 
minime comprehendi in prima parte allegatae obligationis Tridentinae. 
Superfluum autem non videtur innuere, quod non est necesse, Pro-vica- 
rium castrensem Hispaniae Episcopum esse; quum plures praeteriti tem- 
poris Ordinarii castrenses episcopali dignitate caruerint. 

Quae vero de Ordinario castrensi dicta sunt, de eiusdem potioribus 
administris, sive Adsessoris, sive Sub-vicarii, sive Tenentis vicarii nomine 
insignitis, adamussim aptanda sunt. Sunt enim ipsius quasi Vicarii gene- 
rales, per militares districtus distributi, qui propterea maiore iurisdictione 
frui non possunt quam ipse Ordinarius castrensis, quia: « nemo plus iuris 
«ad alium transferre potest, quam sibi competere dignoscatur» (Reg. 
iuris 79 in VI). Neque igitur huiusmodi maiores administri, seu Adsessores, 
et Tenentes generales ordinaria proprie sumpta iurisdictione ornati sunt, 
ac ideo praecepto de applicanda pro populo Missa non vinciuntur. 

Sequuntur, in citato loco Tridentino, parochi per verba curatis infe- 
rioribus indicati. At capellani castrenses hispani non sunt veri parochi. 
Nam 1.° Paroecia est verum ac proprium beneficium, atque opus habet 
canonica institutione et possessione. E contra « pei parroci castrensi non 
« concorrono le circostanze di giurisdizione ordinaria, istituzione canonica, 
« titolo perpetuo, riscossioni di decime e simili ». - 2.° Paroecia requirit 
concursum synodalem praeceptum a Concilio Tridentino (cap. 18, sess. 24 

de reform.): qui concursus, ut sit legitimus, pluribus iisque rigidis legibus 
vallatur per decreta S. C. Concilii. Atqui pro clero castrensi statutum est a 
Clemente XII, esse debere « sacerdotes probos, idoneos per ipsum Capel- 
«lanum maiorem praevio diligenti ac rigoroso examine repertos ac appro- 
« batos, quatenus iam ab aliquo suo Ordinario approbati non essent ». 
Huiusmodi autem examen idem esse ac concursum synodalem Tridenti- 
num, singulis vicibus praemittendum, nemo certe affirmavit. - 3.° Parochus 
esse nequit « nisi qui, cum 25 annorum aetatem attigerit, et scientia et 
«moribus commendatus, exsistat » (cap. Cum in cunctis 7, de elect.). Nulla 
autem aetas assignatur muneri castrensi suscipiendi. — 4.° Paroeciam debere 
esse canonice erectam, maxime vero ad effectum obligationis Missae pro 
populo, definivit S. C. de Propaganda Fide, die 23 Martii 1863, ad I; et 
deinde per litteras encyclicas ad Delegatos apostolicos, orientales, 3 No- 
vembris 1882. Contra vero clerus castrensis nullas habet paroecias cano- 
nice constitutas, et insuper habet subditos milites, qui conditione sua per- 
petua vagantur atque multitudinem fluxam et ita variantem constituunt, 
quae utrum esse possit obiectum verae iurisdictionis paroecialis, satis 
ambigimus. — 5.° Parochus et paroecia aegre concipi possunt absque pro- 
pria, certa et quidem parochiali ecclesia (Barbosa, de off. et potest. parochi, 
part. I, cap. 1), in qua tantum ecclesia et non alibi celebrari debere Mis- 
sam parochialem, iubet haec sacra C. in Lucana, 15 Septembris et 17 No- 
vembris 1629. Ast castrensis clerus ecclesias non habet, sed his capellanis, 
parochi locorum debent, vigore Brevis citati Clementis XII, templa pro- 
pria patefacere, ut « Missam... celebrare, ac, in vim earundem facultatum, 
« Sacramenta etiam parochialia ministrare valeant ». — 6.° Parochi non 
faciunt fructus suos, nisi resideant, applicent pro populo, concionentur, 
Officium divinum recitent; et debent pro rata restituere, ex citato loco 
Concilii Tridentini. Haec autem omnia clero castrensi nemo umquam inti- 
mavit, neque in posterum intimare posse putamus; cum v. g. ipsa resi- 
dentia ad quatuor menses huiusmodi clero valeat dispensari a militari 
auctoritate, iuxta tenorem regii decreti 5 Iunii 1905. - 7.° Sub eadem 
poena non faciendi suos, et restituendi fructus, tenentur parochi, intra 
duos a possessione menses emittere professionem fidei (Cap. 12, sess. 24 
de reform.); dum clerus castrensis edendae professionis obligationem num- 
quam persensit aut cogitavit. - 8.° Parochus est inamovibilis: at «il Pro- 
« vieario generale castrense, quando lo ritiene necessario, li trasloca da 
« un destino all’altro, e forzatamente essi debbono cambiare di situazione... 
«In tal modo i parroci militari non sono inamovibili ». Tandem ipsa re- 
strictio facultatis, quoad matrimonia contrahenda, haud parvi momenti 
dubitationem invehit de iurisdictione castrensi, quod non sit parochialis. 

Necesse enim est, ut singulis vicibus capellanus castrensis iurisdictionem 
petat, et obtineat, a proprio Tenente vicario. 

Neque capellani castrenses considerari debent, ut saltem curam ani- 
marum habentes. Nam Tridentina lex (loc. cit.) loquitur in hac tertia 
parte «de aliis quibuscumque, qui beneficium aliquod curam animarum 
« habens obtinent », et non simpliciter «de aliis quibuscumque, qui curam 
«animarum obtinent ». Et inter duas has enunciationes pergrande inter- 
cedit discrimen, quibus confusis, orta esse videtur aequivocatio et dubi- 
tatio, quasi isti secundi teneantur ad omnia, quibus obligantur illi primi, 
et ideo etiam ad applicandum pro populo. Ipse Benedictus XIV, in me- 
morata Constitutione Cum semper, non loquitur et definit, nisi de curam 
habentibus vi beneficii; agit scilicet de applicatione pro populo in Missa 
parochiali, et de applicatione pro benefactoribus in Missa conventuali fa- 
cienda. Iamvero Missa parochialis est propria tantum illorum, qui sunt 
vere parochi, habentque paroeciam cum ecclesia parochiali; Missa con- 
ventualis est propria tantum Capitulorum. Unde praefata Constitutio est 
solum de beneficiatis et non de aliis; de reliquis autem qui curam ani- 
marum detinent sine beneficio, nec verbum habet: ita ut illa dictio « om- 
«nibus animarum curam gerentibus », ibidem expressa, intelligi debeat 
tantum de parochis, vicariis perpetuis, oeconomis spiritualibus, et non 


ultra. Quare frustra illa Benedictina Constitutio obiicitur, sicut etiam 
vane recursus habetur ad encyclicas litteras Pii [IX Amantissimi Pastoris, 
die 2 Maii 1868, quae aliae non sunt, nisi declaratio novaque inculcatio 
Constitutionis Benedictinae. 


Quae cum ita sint, superest inquirendum, utrum clerus castrensis 
sit de numero eorum qui habent beneficium; nempe utrum capellania 
castrensis sit beneficium ecclesiasticum. Quae quidem sola enunciatio ex 
dictis patet. Etenim in capellania castrensi ne imago quidem residet 
ecclesiastici beneficii; cum sit munus et officium aequiparatum muneribus 
et officiis militaribus. Deest institutio canonica, possessio, fidei professio, 
residentia, recitatio divini Officii (quatenus ex officio imposita), desunt 
ecclesiasticae sanctiones, poenaeque. Ergo nec Missa pro populo adesse 
potest. « Tura (ad rem ait Suarez, de Rel., tom. 4, tract. 8, lib. 2, ¢. 3, n. 7) 
« generaliter logquuntur (idest quando non ponuntur particulares disposi- 
« tiones, quae in materia nostra desunt) de omnibus dignitatibus ecclesia- 
« sticis, habentibus curam animarum adnexam ». Ceterum, capellanias ca- 
strenses haud considerari tamquam beneficia ecclesiastica, certum est 
apud Hispanos, etiam v. gr. ex regio decreto 30 [anuarii 1801 ius fit clero 
castrensi, post 25, aut 20, aut 15 annos exhibiti muneris, ascendendi ad 
beneficia ecclesiastica, servitio praestito competentia. 

Praeterea in decreto Urbani VIII edito anno 1625, ad IV: « Sacerdotes 
«quibus diebus tenentur Missas celebrare ratione beneficii, seu capellae, 
«legati aut salarii (eleemosynae), si eleemosynas pro aliis etiam Missis 
«celebrandis susceperint non posse eddem Missa utrique obligationi satis- 
« facere », Radix igitur et ratio obligationis pro applicanda Missa, iuxta 
citatum decretum, est quadruplex, nempe beneficium, capella, legatum, 
eleemosyna. Atqui nulla ex primis tribus rationibus inest clero castrensi. 

Consuetudo contraria, quae praeter legem est, decem annorum spatio 
iam praescripta fuisset, si fuisset constans, universalis, pacifica et (quod 
caput est) cum animo obligationis imponendae (Glossa in cap. Cum tanto 
11, de consuetud.). « Consuetudo (ait Thomas, I 2%, q. 97, art. 3), re ipsa 
« fit lex communitatis approbantis actus repetitos populi, et inde obliga- 
«tionem imponentis ad eiusmodi actus postea ponendos ». Iam vero, ce- 
teris praetermissis, auctores non desunt, quibus arrisit sententia deobli- 
gans capellanos castrenses hispanos ab applicanda Missa, v. gr. Mach, 
Tesoro del sacerdote, 12 ediz., pag. 447; Moran, Theol. mor., lib. 6, tract. 4, 
p. 343; Varela, Lux canonica, n. 4, tom. 3. Non inest igitur huic consue- 
tudini, quamtumvis constanti et universali, pacifica possessio, et ideo 
intentio obligatoria. Immo idem Ordinarius castrensis in supplici libello 
fatetur, gravia dubia animis capellanorum castrensium alte insidere. De- 
ficientibus itaque consuetudini memoratae necessariis conditionibus a iure 
requisitis, ipsa consuetudo corruit. 

Neque maioris ponderis videtur difficultas a quibusdam obiecta, quod, 
nempe, si clerus castrensis non obligatur ad Missam pro populo, subditi 
eiusdem cleri privantur beneficio ab applicatione sancti sacrificii ipsis 
proveniente. Nam haec in primis non esset ratio sufficiens ad imponendum 
huiusmodi onus. Deinde innumerabilis exstat fidelium multitudo, qui in 
regionibus S. C. de Propaganda subiectis, ubi paroeciae non sunt cano- 
nice institutae, nullum habent parochum ordinarium, et proinde privantur 
fructu applicationis pro populo. At quia (ut dicitur) sunt oves Petri, Sum- 
mus Pontifex pro iis etiam celebrat. Sed non est verum id quod suppo- 
nitur, scilicet subditi capellanorum castrensium manere absque fructu 
applicationis pro populo: si enim capellanus castrensis non est eorum or- 


dinarius parochus, est equidem verus eorumdem pastor parochus domi- 
cilii; qui applicat pro suo universo populo, qui procul dubio constat ex 
praesentibus et absentibus suis fidelibus. 

Ex altero autem voto, aliunde quaesito, haec eruuntur: 

1.° Exsistunt de facto paroeciae militares; 2.° iurisdictio castrensis 
est personalis, et paroeciae militares, consequenter, accidentaliter tantum 
quamdam habent iurisdictionem territorialem; 3.° paroeciae castrenses 

non sunt canonice erectae, neque parochi militares iurisdictionem habent 
canonicam; sunt insuper amovibiles; 4,° decretum anni 1817 iam cognitum 
fuit capellanis castrensibus, dubia autem ex litteris encyclicis Pii PP. IX 
renovata sunt; 5.0 Summus Pontifex Pius IX noluit in paroeciis castren- 
sibus considerare conditiones, aliis paroeciis proprias, sed tantummodo 
factum curae animarum et necessitatis, in qua versantur praecipue milites, 
divini implorandi auxilii. 


RESOLUTIO. — Emi Patres 8S. Congregationis Concilii, in generali coetu 
diei 22 Maii 1909, ad propositum dubium: an clerus castrensis in Hispa- 
nia teneatur Missam pro populo applicare in casu, respondendum cen- 
suerunt: ex deductis non constare de obligatione. 

Facta autem in audientia diei 23 eiusdem mensis et anni SSmo rela- 
tione, Sanctitas Sua resolutionem Emorum Patrum approbare dignata est. 


L. Iulius Grazioli, Subsecretarius. 


S. CONGREGATIO INDICIS 


DECRETUM 


QUO PROHIBENTUR QUIDAM LIBRI 


Feria II, die 5 Iulii 1909 


Sacra Congregatio Emorum ac Rmorum 8. R. E. Cardinalium a SSmo 
Domino nostro Pio PP. X Sanctaque Sede Apostolica Indici librorum 
pravae doctrinae, eorundemque proscriptioni, expurgationi ac permissioni 
in universa christiana republica praepositorum et delegatorum, habita in 
palatio apostolico vaticano die 5 Iulii 1909, damnavit et damnat, pro- 
scripsit proscribitque, atque in Indicem librorum prohibitorum referri 
mandavit et mandat quae sequuntur opera: 


JOSEPH TURMEL, Historie du dogme de la papauté; des origines a la fin 
du IV® siécle, Alphonse Picard et Fils, 1908. 

— Histoire du dogme du péché originel. Macon, Protat Fréres, 1900. 

— L’Eschatologie a la fin du IV® siécle. Ibid., 1900. 


GUILLAUME HeERz0G, La sainte Vierge dans Vhistoire. Paris, Emile 
Nourry, 1908. 

ROMOLO MurRI, Battaglie d’oggi. 4 vol. Roma, Societa I. C. di cul- 
tura, 1903-4. 

— Democrazia e cristianesimo; i principii comuni (Programma della 
Societa nazionale di cultura). Roma, Societa nazionale di cultura, 1906. 

— La vita religiosa nel cristianesimo; discorsi. Ibid., 1907. 

— La filosofia nuova e Veneiclica contro il modernismo. Ibid., 1908. 


SOSTENE GELLI, Psicologia della religione; note ed appunti. Roma, So- 
cieta nazionale di cultura, 1905. 


Filosofia della fede; Appunti. Stampato in Roma, tip. dell’Unione coo- 
perativa editrice, s. a. 


FORTUNATO Russo, La Curia romana nella sua organizzazione e nel 
suo completo funzionamento; diritto e psicologia. ediz. Palermo, tip. Gaz- 
zetta commerciale, 1908. 

Itaque nemo cuiuscumque gradus et conditionis praedicta opera dam- 
nata atque proscripta, quocumque loco et quocumque idiomate, aut in 
posterum edere, aut edita legere vel retinere audeat, sub poenis in In- 
dice librorum vetitorum indictis. 


TELESPHORUS SMYTH-VAUDRY decreto S. Congregationis, edito die 4 
Ianuarii 1909, quo liber ab eo conscriptus notatus et in Indicem libro- 
rum prohibitorum insertus est, laudabiliter se subiecit. Etiam auctores 
librorum sub pseudonymis LEFRANC et JEHAN DE BONNEFOY evulgatorum, 
et ab hac S. Congregatione decretis dierum 11 Decembris 1906 et 4 Ia- 
nuarii 1909 prohibitorum, his decretis laudabiliter se subiecerunt. 


Quibus SSmo Domino nostro Pio Papae X per me infrascriptum Se- 
cretarium relatis, Sanctitas Sua decretum probavit, et promulgari prae- 
cepit. In quorum fidem etc. 

Datum Romae, die 6 Iulii 1909. 


F. Carp. SEGNA, Praefectus. 


L. BS. 


Thomas Esser, O. P., Secretarius. 

S. CONGREGATIO RITUUM 


I 
URBIS et ORBIS 


OFFICIUM, MISSA AC ELOGIUM DE 8. PAULINO, EPISCOPO NOLANO CONFESSORE, 
PRO ECCLESIA UNIVERSA. 


IN BREVIARIO ROMANO 


DIE 22 IUNII 


IN FESTO 8S. PAULINI EPISCOPI CONFESSORIS 


Duplex 


Omnia de communi Confessoris Pontificis, praeter sequentia: 


ORATIO 


Deus, qui omnia pro te in hoe saeculo relinquentibus, centuplum in futuro 
et vitam aeternam promisisti: concede propitius; ut, sancti Pontificis Paulini 
vestigiis inhaerentes, valeamus terrena despicere, et sola coelestia desiderare: 


Qui vivis et regnas. 
In I. NocTURNO 


Lectiones de Scriptura occurente. 


In II. Nocturno 
(Ex Brevi Pit Papae X, diei 18 Sept. 1908) 


Lectio IV 


Pontius Meropius Amicius Paulinus, anno reparatae salutis trecentesimo 
quinquagesimo tertio, a clarissima civium romanorum familia, Burdigalae in 
Aquitania natus, acri fuit ingenio ac moribus suavibus. Ausonio magistro, elo- 
quentiae ac poeseos laude excelluit. Praenobilis ac ditissimus, honorum cursum 
ingressus, florenti aetate, senatoria dignitate potitus est. Dein Italiam petiit 
consul, et Campaniam provinciam nactus, sedem Nolae statuit. Hic divino 
lumine tactus, ob coelestia signa, quae Felicis presbyteri martyris sepulchrum 
illustrabant, verae Christi fidei, quam iam animo cogitabat, impensius adhaerere 
coepit. Fasces igitur ac securim nulla caede maculatam deposuit, et reversus 
in Galliam, variis aerumnis ac magnis terra marique laboribus iactatus, oculo 
capitur, sed a beato Martino Turonensi Episcopo sanitati restitutus, lustralibus 
baptismatis aquis a beato Delphino Burdigalensi Antistite abluitur. 

Lectio V 


Divitiis quibus abundabat spretis, bona vendidit pretiumque pauperibus 
distribuit, et uxorem linquens Therasiam, mutata patria, et ruptis vinculis carnis 
in Hispaniam secessit, venerandam sequutus, ac toto sibi pretiosiorem orbe, 
Christi pauperiem. Barcinone dum Sacris devote adstaret, solemni die dominicae 
Nativitatis, repentino admiratae plebis tumultu correptus, ac frustra reluctans 
a Lampidio Episcopo presbyter ordinatur. Inde redit in Italiam, et Nolae, quo 
sancti Felicis religione ductus fuerat, penes illius sepulchrum monasterium con- 
didit, et adscitis sociis, coenobiticam vitam aggreditur. Hic vir iam senatori et 
consulari dignitate praeclarus, stultitiam crucis amplexus, toto fere orbe admi- 
rante, vili indutus tunica, vigilia inter ac ieiunia, in assidua coelestium contem- 
platione dies noctesque defixus manebat. Sed, percrescente sanctimoniae fama, 
ad Nolanum Episcopatum evehitur, atque eodem in pastorali munere obeundo, 
miranda pietatis, sapientiae, ac potissimum caritatis exempla reliquit. 


Lectio VI 


Haec inter, sapientia referta, de religione ac fide pertractantia, ediderat 
scripta, saepe etiam, numeris indulgens, concinnis carminibus sanctorum acta 
concelebraverat, summam christiani poetae famam adeptus. Quotquot sanctitate 
ac doctrina praestantissimi viri eo tempore erant, tot sibi amicitia atque admi- 
ratione devinxit. Quamplurimi ad eum, ceu ad christianae perfectionis magi- 
strum, undecumque confluebant. Vastata a Gothis Campania, facultatem omnes, 
ne relictis quidem sibi rebus ad vitam necessariis, in alendos pauperes et captivos 
redimendos contulit. Postea vero Vandalis easdem regiones infestantibus, cum 
ab eo posceret vidua ut filium sibi redimeret ab hostibus captum, consumptis 
bonis omnibus in officio pietatis, se ipsum pro illo tradit in servitutem, atque in 
vincula coniectus in Africam rapitur. Tandem, non sine praesenti Dei ope, liber- 
tate donatus et Nolam reversus, dilectum ovile bonus pastor revisit: ibique annum 
agens septuagesimum octavum aetatis suae, placidissimo exitu obdormivit in 
Domino. Corpus, prope sancti Felicis sepulchrum conditum, postea, Longobar- 
dorum tempore, Beneventum, atque, Othone tertio Imperatore, Romam ad 
Basilicam sancti Bartholomaei ad insulam Tiberinam translatum fuit. Pius vero 
Papa decimus iussit sacras Paulini exuvias Nolae restitui, et festum ipsius ad 
ritum duplicem pro universa Ecclesia evexit. 


In IIT. NocTuRNO 


Lectio VII 
Lectio sancti Evangelii secundum Lucam (cap. 12). 
In illo tempore, dixit Iesus discipulis suis: Nolite timere, pusillus grex, quia 
complacuit Patri vestro dare vobis regnum. Et reliqua. 

Homilia sancti Paulini Episcopi 


(De Gazophylacio) 


Potuerat, dilectissimi, Dominus omnipotens aeque universos divites facere, 
ut nemo indigeret altero; sed infinitae bonitatis consilio sic paravit misericors 
et miserator Dominus, ut tuam in illis mentem probet. Fecit miserum, ut agno- 
sceret misericordem; fecit inopem, ut exerceret opulentum. Materia divitiarum 
tibi est fraterna paupertas, si intelligas super egenum et pauperem, nec tibi tan- 
tum habeas quod accepisti, quia ideo et illius partem tibi in hoc saeculo contulit 
Dens, ut tibi deberet, quod de suis donis tuo voluntario affectu indigentibus 
obtulisses, ac te vicissim in aeterna die de illius parte ditaret. Per ipsos enim 
nunc accipit Christus, et tune pro ipsis rependet. 


Lectio VIII 


Refice esurientem animam, et non timebis in die mala ab ira superventura. 
Beatus enim (inquit), qui intelligit super egenum et pauperem, in die mala libe- 
rabit eum Dominus. Operare igitur et excole hance regionem terrae tuae, frater, 
ut germinet tibi frugem fertilem, plenam adipe frumenti, magno cum foenore cen- 
tesimum tibi fructum multiplicati seminis afferentem. In huius vel possessionis 
vel negotiationis appetitum et studium sancta et salutaris est avaritia; nam talis 
cupiditas, quae regnum coeleste meretur et bonum perenne desiderat, radix 
bonorum est. Tales igitur divitias concupiscite, et huiusmodi possidete patri- 
monium, quod in centenos fructus vobis creditor pensitet, ut vestros quoque 
vobiscum bonis perennibus augeatis haeredes. Possessio enim haec vere magna 
et pretiosa est, quae possessorem suum non cumulo saeculari onerat, sed reditu 
ditat aeterno. 


Lectio IX 


Verum, dilectissimi, non solum ut bona aeterna quaeratis, sed ut mala innu- 
mera vitare mereamini, praesenti sollicitudine et sedula operatione iustitiae pro- 
videte. Magno enim adiutorio atque praesidio nobis opus est, et multarum atque 
indeficientium orationum patrociniis indigemus. Adversarius enim noster non 
quiescit, et in nostrum pervigil hostis interitum obsidet omnes vias nostras. 
Multae praeterea nobis in hoc saeculo cruces, innumera discrimina, morborum 
labes, febrium ignes et dolorum tela grassantur in animas, cupiditatum faces 
accenduntur, ubique praetenti latent laquei, undique stricti horrent gladii, inter 
insidias et pugnas vita transigitur, et per ignes doloso cineri suppositos ambu- 
lamus. Igitur, priusquam in aliquam tantarum aegritudinum labem casu vel 
merito actus incurras, festina medico susceptus et carus fieri, ut in tempore 
necessitatis paratum habeas remedium salutis. Aliud est, quando tu solus oras 
pro te, et aliud quando multitudo pro te apud Deum trepidat. 

IN MISSALI ROMANO 


Missa Sacerdotes, ut in Missali romano, cum Epistola et Evangelio pro- 
priis (22 Iunii), et cum Orationibus sequentibus: 


ORATIO 
Deus, qui omnia pro te in hoc saeculo relinquentibus, centuplum in futuro 
et vitam aeternam promisisti: concede propitius; ut, sancti Pontificis Paulini 
vestigiis inhaerentes, valeamus terrena despicere, et sola coelestia desiderare: 
Qui vivis et regnas. 
SECRETA 
Da nobis, Domine, perfectae caritatis sacrificium, exemplo sancti Pontificis 
Paulini, cum altaris oblatione coniungere: et beneficentiae studio sempiternam 
misericordiam promereri. Per Dominum. 


PUSTCOMMUNIO 
Tribue nobis, per haec Sancta, Domine, illum pietatis et humilitatis affectum, 
quem ex hoc divino fonte hausit sanctus Pontifex tuus Paulinus: et ipsius inter- 
cessione, in omnes, qui te deprecantur, gratiae tuae divitias benignus effunde. 
Per Dominum. 


IN MARTYROLOGIO ROMANO 


Die 22 Tunii 

Apud Nolam, Campaniae urbem, natalis beati Paulini, Episcopi et confes- 
soris, qui ex nobilissimo et opulentissimo factus est pro Christo pauper et humilis, 
et quod supererat, seipsum, pro redimendo viduae filio, quem Vandali, Campania 
devastata, captivum in Africam abduxerant, in servitutem dedit. Claruit autem, 
non solum eruditione et copiosa vitae sanctitate, sed etiam potentia adversus 
daemones: cuius praeclaras laudes sancti Ambrosius, Hieronymus, Augustinus 
et Gregorius scriptis suis celebrarunt. Hius corpus Beneventum, inde Romam 
translatum, iussu Pii Papae decimi Nolae restitutum fuit. 


DECRETUM. 


SSmus Diius noster Pius Papa X, ex sacrorum Rituum Congregatio- 
nis consulto, ac referente infrascripto Cardinali eidem sacro Coetui Prae- 
fecto, suprascriptum Officium itemque Orationes proprias, Missae de 
S. Paulino Episcopo confessore inserendas, necnon verba emendanda in 
elogio Martyrologii romani, iuxta litteras apostolicas in forma Brevis datas, 
sub die 18 Septembris anno superiore, in posterum universim adhiberi 
mandavit. Contrariis non obstantibus quibuscumque. Die 9 Iunii 1909. 


Fr. 8. CARD. MARTINELLI, Praefectus. 


L. RS. + D. Panici, Archiep. Laodicen., Secretarius. 

i] 
ATREBATEN. 


DE MISSA IN HONOREM B. M. V. DE “‘LOURDES,,, DE ORATIONE CONCURREN- 
TIBUS DUOBUS FESTIS DOCTORUM ECCLESIAE IN VESPERIS, DE RESPON- 
SORIIS PRIMI NOCTURNI DOMINICAE IMPEDITIS, DEQUE PROTONOTARIO 
APOSTOLICO AD INSTAR IN PONTIFICALIBUS CELEBRANTE. 


Onesimus Machez, ordinator kalendarii dioecesani, et magister caere- 
moniarum ecclesiae cathedralis Atrebatensis, a sacra Rituum Congrega- 
tione, de licentia sui Episcopi, insequentium dubiorum elucidationem 
humillime postulavit, nimirum: 

I. Sacerdos, qui, voto fidelium aut propriae devotioni satisfacturus, 
celebrat Missam in honorem B. M. V. Immaculatae de Lourdes, potestne, 
diebus non impeditis, secluso indulto apostolico, dicere more votivo Mis- 
sam propriam Apparitionis (11 Februarii)? —- Et quatenus negative, debetne 
sumere Missam festi Conceptionis Immaculatae (8 Decembris)? 

Il. Quando, propter translationem, concurrunt in Vesperis duo festa 
Doctorum Eeclesiae, quorum eadem est Oratio Deus, qui populo tuo, 
numquid, si fiat commemoratio sancti Doctoris Episcopi, potius eligenda 
est Oratio Exraudi de communi confessorum Pontificum, quae recitatur 
in festis SS. Leonis, Athanasii ac Basilii magni? 

III. Iuxta rubricas generales Breviarii, tit. xxvm, n. 7, responsoria 
primi nocturni Dominicae, in qua primo ponuntur, si in Dominica propter 
festum impediantur, alia die, in Officio feriali, ante alia responsoria reci- 
tanda sunt. Cum autem nonnulla initia habeant eadem responsoria, quod 
evenit exempli gratia pro quatuor libris Regum et duobus Machabaeorum, 
debetne rubrica sic intelligi, ut quoties reponitur initium uniuscuiusque 
libri, toties etiam iteranda sint responsoria primi nocturni, non obstante 
in casu verborum uniformitate? 

IV. Protonotarius apostolicus ad instar celebrans in Pontificalibus, et 
Caeremonialis Episcoporum praescriptionibus inhaerere cupiens, 1.° de- 
betne in Vesperis albam induere, more Episcoporum, quamvis associatus 
a presbyteris, non dalmaticas, sed pluvialia gerentibus? 2.° debetne post 
psalmos eiusdem Officii capitulum ipse cantare? 3.° similiter in Vesperis, 
post thurificationem altaris, debetne in cornu epistolae mitram assumens 
per breviorem ad sedem accedere; vel, nudo capite, in medium altaris 
reversus, descendere, et post reverentiam in plano mitram accipiens, repe- 
tere viam per quam eo venerat? 

Et sacra eadem Congregatio, ad relationem subscripti Secretarii, exqui- 


sito Commissionis liturgicae suffragio, omnibus sedulo perpensis, ita respon- 
dendum censuit: 

Ad I. Quoad primam partem, affirmative; et quoad secundam, provisum 
in prima. 

Ad If. Affirmative. 

Ad ITI. Negative, et sufficit, ut impedita semel reponantur infra eam 
hebdomadam, in qua primum de feria fieri contigerit, iuxta rubricas Bre- 
viarii, tit. XXvIT, n. 7. 

Ad IV. Quoad 1.°” induat rochetum, amictum, pectorale et pluviale. 
Quoad 2." affirmative. Quoad 3.°" ad primam partem negative, et ad secun- 
dam affirmative, iuxta Motu-proprio SSmi Dhi nostri Pii Papae X Inter 
multiplices, 21 Februarii 1905, III, 48. 

Atque ita rescripsit, die 25 iunii 1909. 


Fr. 8. CARD. MARTINELLI, Praefectus. 
L. & 8. 
+ D. Panici, Archiep. Laodicen., Secretarius. 


SACRA ROMANA ROTA 


CAMERACEN. 


NULLITATIS MATRIMONII 


Pio PP. X feliciter regnanie, Pontificatus Dominationis suae anno sexto, 
die 19 iunii 1909, RR. PP. DD. Guilelmus Sebastianelli, Ponens, Seraphi- 
nus Many et Franciscus Heiner, Auditores de turno, instante pro appella- 
tione Vineuli defensore Curiae Cameracensis adversus sententiam ab eadem 
Curia prolatam nullitatis matrimonii, inter Ioannem Cordier, repraesenta- 
tum per legitimum procuratorem Ioachim <Antonelli—Costaggini advocatum, 
et Mariam Nicolle, quae tamen iuridice conventa reposuit, se nihil habere 
quod deduceret et confidere iustitiae tribunalis; interveniente et disceptante 
in causa Vinculi defensore ex officio, sequentem tulerunt sententiam. 


Ioannes Cordier, oppidi Ausbers, cum coepisset, ineunte an. 1904, 
frequentare domum propriae sponsae Mariae Nicolle, quae cum parentibus 
vitam degebat in urbe 8. Audomari, in suis, quae habebat cum sponsa, 

colloquiis, quaemdam acrem et foetidum odorem percepisse affirmat ab illa 
manantem. Quo propterea pertaesus, voluit ut de hac re medici consule- 
rentur. Consiliuny idcirco requisitum est doctoris Bachelet, cuius opera 
iam familia Nicolle utebatur; sed peritissimus medicus de perfecta sani- 
tate Mariae testimonium dedit. At cum iterum lIoannes postea eundem 
odorem in illa persensisset, suae matri manifestavit, se nunquam Mariam 
Nicolle esse ducturum, nisi per aliam medicam consultationem certior 
factus esset, sponsam immunem esse ab infirmitate, quae ozaena nuncupa- 
tur. Qua de re, Maria Nicolle secundae inspectioni apud doctorem Lavrand 
se subiiciebat, qui tamen eam ozaenae expertem declaravit. Hoc in causa 
fuit, ut Ioannes Cordier suas curas animique anxietates circa morbi exsi- 
stentiam deponeret, et die 26 aprilis matrimoniale foedus in maiori ecclesiae 
Audomarensi rite contraheret cum Maria. 

Verum postridie a coniugii celebratione et in ipso voluptuario itinere, 
quod aggressi sunt neo-coniuges, uxor, uti asserit vir, rursus ingratum 
odorem afflare coepit, adeo ut cogitatum fuit iter arctare, ut Maria novis 
doctorum consultationibus subiiceretur. At non idem fuit peritorum iudi- 
cium, qui in diversas abierunt sententias. Rebus sic stantibus, coniugalis 
vita iam ab initio haud iucunda fuit, et vir duos post menses a contracto 
matrimonio separationem tori decernit; atque deinde, cum aliquantisper eius 
uxor ad parentes divertisset, per contumeliosam epistolam eidem praecepit, 
ut ad coniugalem domum non amplius reverteretur. Non dubitavit fune 
mulier civile adire tribunal, a quo die 23 februarii 1905 divortii sententiam 
obtinuit, ob iniurias a marito acceptas. Cogitans interea Ioannes Cordier 
de suae uxoris morbo, cuius absentiam ut conditionem sine qua non dicit 
apposuisse in matrimonio ineundo, Curiae Cameracensi supplicem misit 
libellum, ut suum cum Maria Nicolle matrimonium nullum declararetur, 
ob non impletam conditionem. Ordinarius Cameracensis processum de 
more instituit, atque sententiam actori favorabilem tulit. Contra hance 
sententiam, uti par est, appellationem interposuit ad S. Sedem Vin- 
culi defensor Cameracensis. Hine hodie apud hune sacrum Ordinem novo 
examini controversia subiicitur, proposito dubio: an constet de nullitate 
matrimonii, in casu. 


Ut matrimonium Cordier-Nicolle nulliter contractum fuisse dici possit, 
tria certo constare deberent: a) Mariam Nicolle morbo ozaenae revera 
laborasse; b) Ioannem Cordier huius infirmitatis absentiam tamquam con- 
ditionem sine qua non matrimonio apposuisse; ¢) hance conditionem non 
fuisse revocatam ante matrimonii celebrationem. At actibus processuali- 
bus examinatis, ad primum quod attinet, periti, qui Mariam Nicolle inspexe- 

runt, non in eandem devenerunt sententiam. Etenim doctores Bachelet et 
Lavrand, quorum consultationibus, uti dictum est, usa est mulier antequam 
matrimonium contraheret, eam immunem a praesumpta infirmitate declara- 
runt. Verum est, quod post initas nuptias doctor Lavrand in secunda sua 
inspectione contrarium tulerit iudicium, asserens, Mariam ozaena affectam 
esse. At huic assertioni opponitur omnino declaratio medici Lermoyer, 
qui in peracta pariter post matrimonium visitatione, nulla symptomata 
praedicti morbi in Maria invenit, animadvertens, rhinitem atrophicam 
in illa prorsus abesse, ne sub larvata quidem forma. Consultus etiam fuit 
doctor Valentin, sed hic, quacumque ductus fuerit ratione, obiecit secretum 
professionale. Neque medicamina Mariae Nicolle a medicis praescripta 
proprie ozaenam convincunt; medicorum enim praescriptiones, praeter- 
quam quod plerisque nasi infirmitatibus aptantur, concedi plerumque 
solent quotiescumque peritorum consilia circa praesumptos etiam tantum- 
modo morbos expostulantur. Cum igitur medici concordes minime fuerint 
in probatis suis iudiciis, gravissimum dubium exsurgit de infirmitate mu- 
lieris; videlicet probatio morbi non certa, sed dubia et ambigua dici debet. 

Quod si testes attendere velimus, qui super hac re excussi fuerunt, 
ad asserendam immunitatem mulieris est potius deveniendum. Nam Iulia- 
nus Verschaeve, qui tum familiae Nicolle tum Ioannis Cordier multa 
fruebatur amicitia, ex propria scientia sub iuramento deponit: «Pour 
« ce qui regarde l’odeur en question, je déclare ne l’avoir jamais constatée ni 
« avant le mariage, ni pendant sa durée ». Idem etiam et ex propria pariter 
scientia testatur parochus Lesenne. Ceteri vero testes nonnisi a Ioanne 
exsistentiam ozaenae didicerunt, et post contractum matrimonium. Hi 
proinde cum non fundentur in directa et propria facti cognitione, veri 
testes non sunt, nec veram probationem conficiunt. 

Cum ex dictis de infirmitate mulieris certo non constet, ad ulteriora 
iam progredi supervacaneum foret. Verum, etiamsi daretur, Mariam Ni- 
colle hoe morbo laborasse, cum non agatur da qualitate, quae redundet in 
personam, certe constare deberet, Ioannem hanc qualitatem in suo ma- 
trimonio apposuisse tamquam conditionem sine qua non. At ex actis id 
assequi nequit. Iudici enim percunctanti Ioannes asseruit, se penitus igno- 
rasse, quid esset matrimonium conditionatum, itemque, se numquam cogi- 
tasse, causam nullitatis exinde exsurgere potuisse ex suo conditionato 
consensu. At, quaeso, an nesciens conditionis valorem, nec etiam possibi- 
litatem conditionem apponendi, ad effectum qui deinde necessario conse- 
quitur, potest dici quod matrimonium sub conditione contraxerit? Etenim 
impedimentum conditionis sine qua non, quod est iuris naturalis, unice 
dependet ab hominis voluntate, et in tantum exsistere dicitur, in quantum 

aliquo actu positivo ab illa intenditur. Praeterea, quod conditionem prae- 
fatam Ioannes apposuerit non constat, nisi ex ipsius depositione, atque 
eiusdem famulae testimonio. At domesticorum depositio suspecta censeri 
debet respectu auctoritatis ac dependentiae; alii autem testes, qui ad sa- 
crum tribunal vocati fuerunt, uti Julianus Verschaeve, cuius opera Joannes 
Mariam Nicolle cognovit et duxit; Franciscus Brisse, et Canonicus Boisleux, 
qui Ioannem cum Maria matrimonio iunxit, nonnisi post divortium civile 
certiores facti fuere a Ioanne de conditionato consensu. Si vero verba 
Ioannis Cordier, prouti a testibus referuntur, rite perpendantur, haec non 
arguunt positivam atque explicitam voluntatem ponendi conditionem sine 
qua non, a qua penderet matrimonialis consensus in coniugium, sed conclu- 
dunt solummodo quandam voluntatem interpretativam, quod scilicet 
Joannes Mariae Nicolle nunquam nupsisset, si morbo ozaenae eam affectam 
cognovisset. Sed voluntas interpretativa nequaquam attenditur in valore 
matrimonii, cum in rerum natura nihil operetur, ne deinceps innumera 
coniugia in irritum cedant. 

Quod si admittere velimus, Ioannem hance conditionem revera appo- 
suisse, saltem constare deberet, ab apposita conditione eum non recessisse 
ante matrimonii celebrationem. At contrarium evincitur, primum ex eo 
quod post consultationem doctoris Lavrand, ante nuptias peractam, ille 
penitus e corde quemcumque timorem abiecit circa exsistentiam ozaenae, 
prouti sub iuramento his verbis deponit: « C’est ainsi que j’ai été rassuré, 
« que j’ai été conduit & me marier quand méme ». Quod concordat cum 
depositione iurata famulae Lemerre, quae iudici declaravit: « Pour moi, 
«il s’est marié bien convaincu que la maladie n’existait pas, sans quoi 
«il ne se serait pas marié ». 

Hine cum Ioannis voluntas tota penderet a medica consultatione, ita 
ut eius propositum esset vel absolute non nubendi, si Maria Nicolle ozaena 
affecta declarata fuisset, vel e contra pure et simpliciter nubendi, si a 
morbo immunis fuisset existimata, quamlibet conditionem, si iam antea 
posita fuerat, a viro retractatam fuisse dicendum est. Quod manifestum 
ulterius fit ex agendi ratione ipsius Ioannis, qui, non obstante quod, vix 
celebrato coniugio, rursum foetidum persensisset odorem, matrimonium 
consummat, per duos menses vitae indulget maritali, propriam uxorem 
subiicit novis medicorum consultationibus, per alios tres menses cubiculi 
separationem inducit, et tantummodo post civile divortium ab uxore obten- 
tum recordatur appositae conditionis, et iudices ecclesiasticos adit, ut nul- 
lum declararetur coniugium. Haec agendi ratio gravem praesumptionem 
inducit, vel ipsum conditionem non apposuisse, vel si apposuerit, ab ea 
recessisse, antequam nuptiae celebrarentur. 

Tandem praeteriri nequit, Pitonium in suis Disceptationibus ecclesia- 
sticis (part. I, discept. LII, n. 33 et sq.), contra Pignatelli aliosque, tenere, 
matrimonium, quod pure et simpliciter coram parocho et testibus cele- 
bratur, ab Ecclesia iudicari debere tamquam pure et simpliciter contra- 
ctum. Etenim, cum coniugium ex Concilio Tridentino in facie Ecclesiae 
sit celebrandum, quidquid coram ipsa dictum non fuit, censetur non adesse 
in rerum natura; neque conditio in animo retenta aliquid operatur; prae- 
sumendus est enim recessus ab antecedenti tractatu et conventione. Qua- 
propter, confitentes durasse in pristina voluntate, attendendi non sunt, 
nam verba prolata coram parocho et testibus fuerunt pura ac libera; alias 
sacramentum iret in derisum et frustraretur ex pactis privatorum, in 
facie Ecclesiae non appositis, et, quod magis est, sub pallio matrimonii 
iniri possent concubinatus. 

Haec aequo ac deliberato animo perpendentes, Nos infrascripti Audi- 
tores de turno, invocato Christi nomine, pro tribunali sedentes, ac solum 
Deum prae oculis habentes, decernimus, declaramus ac sententiamus, non 
constare de nullitate matrimonii initi inter Ioannem Cordier et Mariam 
Nicolle, seu proposito dubio, negative respondemus, et proinde sententiam 
a Curia Cameracensi latam infirmamus, et pro infirmata haberi volumus 
ac declaramus. Ioannem praeterea Cordier in expensas iudiciales condem- 
namus. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni mandent hanc sententiam, et adver- 
sus reluctantes procedant ad normam sacrorum canonum, et praesertim 
cap. 3, sess. XXV de reform. Concilii Tridentini, iis adhibitis exsecutivis 
et coercitivis mediis, quae magis efficacia et opportuna pro rerum adiunctis 
exstitura sint. 

Romae, in sede tribunalis sacrae Romanae Rotae, die 19 iunii 1909. 


Guilelmus Sebastianelli, Ponens. 
L. & 8. Seraphinus Many. 
Franciscus Heiner. 
Sac. Tancredes Tani, Votarius. 

SECRETARIA STATUS 


I 


AD R. P. D. IOSEPHUM BONNEFOY, ARCHIEPISCOPUM AQUENSEM, IN GALLIAE 
MERIDIONALIS NUPERRIMAM CLADEM. 


Monseigneur, 


Le Saint-Pére a été profondément peiné a la nouvelle de la catastro- 
phe, qui vient de frapper le midi de la France, en jetant le deuil et la 
désolation dans plusieurs départements de toute cette région. Aussi l’au- 
guste Pontife a-t-il pris une part trés vive au désastre, qui afflige nom- 
bre de Pasteurs avec leur peuples, et s’est empressé de prier Dieu pour 
les pauvres victimes, qui ont succombé; et pour celles, qui survivent dans 
la douleur. Sa Sainteté me charge enfin de vous faire part, que dans le 
cas ot Elle pourrait vous faire chose agréable en ces tristes circonstan- 
ces, votre Grandeur n’aurait qu’é l’exprimer en toute liberté. J’unis mes 
sentiments de profonde et cordiale sympathie, et je vous prie, Monsei- 
gneur, d’agréer mes sentiments trés dévoués en Notre-Seigneur. 

Rome, le 16 Juin 1909. 


L. #88. R. CARD. MERRY DEL VAL. 


II 


AD PROSPERUM KELLER, PRAESIDEM CONSOCIATIONIS “‘SOCIETE GENERALE 
D’EDUCATION ET D’ENSEIGNEMENT,, IN GALLIA. 


Monsieur le Président, 


Le Saint-Pére vous remercie de la noble lettre que vous Lui avez 
adressée, avec le compte-rendu de l’assemblée annuelle de la Société gé- 
nérale d’éducation et d’enseignement. Sa Sainteté, qui déja s’était gran- 
dement réjouie en vous voyant appelé & succéder 4 votre illustre pére 
dans la présidence de cette Société si méritante, n’a pu lire sans une pro- 
fonde satisfaction le remarquable discours que vous avez prononcé en 
cette solennelle circonstance. Vos paroles en effet répondent compléte- 
ment aux pensées et aux désirs du Souverain Pontife, qui est heureux 

de leur donner sa pleine et entiére approbation. Rien ne Lui parait plus 
opportun et plus pratique que d’appeler tous les gens de bien & s’unir 
sur le terrain nettement catholique et religieux, conformément aux direc- 
tions pontificales. 

Ce programme d’action si clair et si fécond, que déja votre vénéré 
Archevéque a encouragé en termes si éloquents et si autorisés, le Saint- 
Pére souhaite qu’il soit adopté par tous les bons Frangais. C’est dans cette 
espérance, que Sa Sainteté vous accorde de tout cour, monsieur le Pré- 
sident, ainsi qu’a tous les membres de la Société générale d’éducation et 
d’enseignement, sa plus affectueuse bénédiction. 

Je profite bien volontiers de cette occasion pour vous exprimer, mon- 
sieur le Président, mes sentiments trés dévoués en Notre-Seigneur. 

Rome, le 19 Juin 1909. 


L. #88. R. CARD. MERRY DEL VAL. 


COMMISSIO PONTIFICIA DE RE BIBLICA 


DE CHARACTERE HISTORICO TRIUM PRIORUM CAPITUM GENESEOS 


I. Utrum varia systemata exegetica, quae ad excludendum sensum 
litteralem historicum trium priorum capitum libri Geneseos excogitata et 
scientiae fuco propugnata sunt, solido fundamento fulciantur? 

Resp. Negative. 

II. Utrum non obstantibus indole et forma historica libri Geneseos, 
peculiari trium priorum capitum inter se et cum sequentibus capitibus 
nexu, multiplici testimonio Scripturarum tum veteris tum novi Testa- 
menti, unanimi fere sanctorum Patrum sententia ac traditionali sensu, 
quem, ab israélitico etiam populo transmissum, semper tenuit Ecclesia, 
doceri possit, praedicta tria capita Geneseos continere non rerum vere 
gestarum narrationes, quae scilicet obiectivae realitati et historicae veri- 
tati respondeant; sed vel fabulosa ex veterum populorum mythologiis et 
cosmogoniis deprompta et ab auctore sacro, expurgato quovis polytheismi 
errore, doctrinae monotheisticae accommodata; vel allegorias et symbola, 
fundamento obiectivae realitatis destituta, sub historiae specie ad reli- 
giosas et philosophicas veritates inculcandas proposita; vel tandem legen- 


568 Acta Apostolicae Sedis - Commentarium Officiale 


das ex parte historicas et ex parte fictitias ad animorum instructionem 
et aedificationem libere compositas? 

Resp. Negative ad utramque partem. 

III. Utrum speciatim sensus litteralis historicus vocari in dubium 
possit, ubi agitur de factis in eisdem capitibus enarratis, quae christianae 
religionis fundamenta attingunt: uti sunt, inter caetera, rerum univer- 
sarum creatio a Deo facta in initio temporis; peculiaris creatio hominis; 
formatio primae mulieris ex primo homine; generis humani unitas; origi- 
nalis protoparentum felicitas in statu iustitiae, integritatis et immorta- 
litatis; praeceptum a Deo homini datum ad eius obedientiam probandam; 
divini praecepti, diabolo sub serpentis specie suasore, transgressio; proto- 
parentum deiectio ab illo primaevo innocentiae statu; nec non Repara- 
toris futuri promissio? 

Resp. Negative. 

IV. Utrum in interpretandis illis horum capitum locis, quos Patres 
et Doctores diverso modo intellexerunt, quin certi quippiam definitique 
tradiderint, liceat, salvo Ecclesiae iudicio servataque fidei analogia, eam 
quam quisque prudenter probaverit, sequi tuerique sententiam? 

Resp. Affirmative. 

V. Utrum omnia et singula, verba videlicet et phrases, quae in prae- 
dictis capitibus occurrunt, semper et necessario accipienda sint sensu 
proprio, ita ut ab eo discedere numquam liceat, etiam cum locutiones 
ipsae manifesto appareant improprie, seu metaphorice vel anthropomor- 
phice, usurpatae, et sensum proprium vel ratio tenere prohibeat vel ne- 
cessitas cogat dimittere? 

Resp. Negative. 

VI. Utrum, praesupposito litterali et historico sensu, nonnullorum 
locorum eorumdem capitum interpretatio allegorica et prophetica, prae- 
fulgente sanctorum Patrum et Ecclesiae ipsius exemplo, adhiberi sapienter 
et utiliter possit? 

Resp. Affirmative. 

VII. Utrum, cum in conscribendo primo Geneseos capite non fuerit 
sacri auctoris mens intimam adspectabilium rerum constitutionem ordi- 
nemque creationis completum scientifico more docere; sed potius suae genti 
tradere notitiam popularem, prout communis sermo per ea ferebat tem- 
pora, sensibus et captui hominum accommodatam, sit in horum interpre- 
tatione adamussim semperque investiganda scientifici sermonis proprietas? 

Resp. Negative. 

VIII. Utrum in illa sex dierum denominatione atque distinctione, de 
quibus in Geneseos capite primo, sumi possit vox Yém (dies), sive sensu 

proprio pro die naturali, sive sensu improprio pro quodam temporis spatio, 
deque huiusmodi quaestione libere inter exegetas disceptare liceat? 

Resp. Affirmative. 

Die autem 30 Iunii anni 1909, in audientia ambobus Riis Consulto- 
ribus ab actis benigne concessa, Sanctissimus praedicta responsa rata 
habuit ac publici iuris fieri mandavit. 

Romae, die 30 Iunii 1909. 


Fulcranus Vigouroux, P. 8S. S 
L. BS. Laurentius Janssens, O. S. B. 


DIARIUM ROMANAE CURIAE 


S. CONGREGAZIONE CONCISTORIALE 


NOMINE 


Il 8S. Padre, con decreto concistoriale da spedirsi per Bolla, si é degnato 
di promuovere: 


27 Giugno 1909. — Mons. Giovanni Fiorentini, parroco in diocesi di Modi- 
gliana, alla sede cattedrale di Tricarico. 

30 Giugno. — Mons. Giorgio Guglielmo Mundelein, Cancelliere della Curia 
di Brooklyn, alla chiesa titolare vescovile di Lorima, e ad Ausiliare del Vescovo 
di Brooklyn; 

— Mons. Edmondo Michele Dunne, Cancelliere della Curia di Chicago, alla 
sede cattedrale di Peoria; 

— Mons. Adolfo Turchi, Vicario generale dell’archidiocesi di Ancona, alla 
sede cattedrale di Caiazzo; 

—Il Rev. D. Saturnino Peri, canonico della metropolitana di Cagliari, alla 


sede cattedrale di Cotrone; 

—TIl Rev. D. Salvatore Scanu, parroco nella diocesi di Bisarchio, alle sedi 
cattedrali unite di 8S. Marco e Bisignano. 

3 Iuglio 1909. — Mons. Giovanni Fedele Battaglia, gia Vescovo di Coira, 
alle chiesa titolare arcivescovile di Cizico. 

12 Luglio. —Il Rev. D. Luigi Fantozzi, della congregazione del prezioso 
Sangue, alla sede cattedrale di Veroli; 

— II Rev. D. Giustino Sanchini, arciprete parroco della Cattedrale di Rimini, 
alla sede cattedrale di Citta di Castello. 

S. CONGREGAZIONE DEI RITI 
CONGREGAZIONE ANTIPREPARATORIA 


8 Giugno 1909. — Presso l’Emo e Rmo Sig. Card. Girolamo Gotti, Ponente, 
con l’intervento dei Rmi Prelati e Consultori teologi, si é tenuta la congrega- 
zione antipreparatoria dei SS. Riti, per discutere il dubbio sopra l’eroismo delle 
virti del ven. servo di Dio, Antonio Maria Gianelli, vescovo di Bobbio, fonda- 
tore della congregazione delle Religiose, dette Figlie della Madonna deil’Orto. 


CONGREGAZIONE PREPARATORIA 


6 Luglio 1909.— Nel palazzo apostolico vaticano, con l’intervento degli 
Emi e Rmi Signori Cardinali, e col voto dei Rmi Prelati Officiali e dei Consul- 
tori teologi, si é tenuta la Congregazione nuova preparatoria per discutere il 
dubbio sopra l’eroismo delle virti: del ven. Francesco Maria Paolo Liebermann, 
fondatore della congregazione del 8. Cuore di Maria. 


S. PENITENZIERIA APOSTOLICA 


NOMINA 
Il &. Padre, con biglietto dell’Emo Cardinale Penitenziere Maggiore, si é 
degnato di nominare: 
18 Giugno 1909.— Il Rev. P. Guglielmo Arendt, S. I., Teologo della sacra 
Penitenzieria. 


SEGRETERIA DI STATO 


NOMINE 
Il Santo Padre, con biglietto della Segreteria di Stato e con Breve pon- 
tificio, si ¢ degnato di nominare: 


Protonotari apostolici ad instar participantium: 

22 Giugno 1909. — Il Rev. D. Giuseppe Martiniére, Vicario generale della 
diocesi di Dallas. 

30 Giugno. — Mons. Paolo Dattola, Vicario capitolare dell’archidiocesi di 
Reggio Calabria. 

Prelati domestici: 

21 Giugno 1909.— Il Rev. D. Alessandro Giesswein, Canonico della Catte- 
drale di Giavarino; 

— Il Rev. D. Giuseppe Pospisil, Canonico della Cattedrale di Briinn. 

22 Giugno — Il Rev. D. Giuseppe Blum, Decano e rettore a Sherman in 
diocesi di Dallas; 

—TIl Rev. D. Luigi Granger, Decano a Marshéll nella medesima diocesi. 

23 Giugno. — Mons. Mariano Ugolini, Sotto-archivista della S. Sede. 

26 Giugno 1909. — Mons. Antonio Perathoner, Uditore della 8. R. Rota 
per l’Austria-Ungheria; 

— Il Rev. Can. Giuseppe Fogués y Cogollos, Segretario di camera e governo 
del vescovado di Coria; 

— Il Rev. D. Giuseppe Maria Serio, Segretario del Consiglio centrale del- 
l’Opera della S. Infanzia nell’archidiocesi di Napoli. 

30 Giugno. — Mons. Giovanni Mac Carthy, Vicario foraneo, e rettore della 
chiesa di S. Giovanni B. in Fresno, diocesi di Monterey-Los-Angeles (California); 

— Il Rev. D. Luigi Polanco, Canonico della Cattedrale di Lima; 

—Il Rev. D. Giacomo Tovar, Canonico della medesima Cattedrale; 

—Il Rev. D. Carlo Garcia Irigoyen, Canonico della medesima Cattedrale. 


Il Santo Padre, con biglietto della Segreteria di Stato, si é degnato di 
nominare: 

28 Giugno 1909. —S. E. Rima il Sig. Card. Ottavio Cagiano de Azevedo, 
Protettore dell’Istituto delle Suore Francescane della famiglia di Maria. 

29 Giugno. —S. E. Ria il Sig. Card. Pietro Respighi, Protettore dell’Ar- 
ciconfraternita dei SS. Angeli Custodi in Roma. 

11 Giugno. — Il Rev. P. Leopoldo Fonck 8. I., Professore di sacra Scrittura, 
Preside del pontificio Istituto Biblico. 

28 Giugno. — Francesco Vagni, Segretario di seconda classe di Nunziatura, 
destinato all’Internunziatura del Chile. 


ONORIFICENZE 


Il Santo Padre, con biglietto della Segreteria di Stato e con Breve ponti- 
ficio, si ¢ degnato di conferire le seguenti onorificenze: 


La Gran Croce dell’Ordine Piano: 
4 Luglio 1999. — AS. E. Galib Pacha, Ambasciatore straordinario diS. M. I. 
il Sultano presso la Santa Sede. 


La Gran Croce dell’Ordine di 8. Gregorio magno: 
26 Giugno 1909. — Al Sig. Alberto Fejo da Rocha, Visconte della Torre, 
Segretario generale degli affari ecclesiastici nel Portogallo. 


La Gran Croce dell’Ordine di 8. Silvestro: 
4 Inglio 1909. — A S. E. Emin Effendi, Inviato straordinario di 8. M. I. 
il Sultano presso la Santa Sede. 


La Commenda Piana: 


30 Giugno 1909.— Al Sig. Conte Carlo du Laurent, dell’archidiocesi di 
Parigi. 


La Commenda dell’Ordine di 8S. Silvestro: 
1 Luglio 1909. — Al Sig. Cav. Giuseppe Langeli. 

Il Cavalierato dell’Ordine di 8. Gregorio magno, classe civile: 
22 Giugno 1909. — Al Sig. Sigismondo Nentwig, dell’archidiocesi di Vienna. 
25 Giugno. — Al Sig. Alberto Arnoldo Giovanni Margry, Direttore della 
Gioventi cattolica di Rotterdam in diocesi di Haarlem. 
26 Giugno. — Al Sig. Bertram C. A. Windle, Presidente del Collegio della 
Regina in diocesi di Cork (Irlanda). 
30 Giugno. -— Al Sig. Giovanni Tommaso Trumble, di Londra. 


Il Cavalierato dell’Ordine di S. Silvestro: 


1 Luglio 1909.— Al Sig. Alessandro Cremonesi, Consigliere della Societa 
romana per gl’interessi cattolici. 


MAGGIORDOMATO DI SUA SANTITA 
NOMINE 


La Santit& di nostro Signore, con biglietto di S. E. Ria Mons. Maggior- 
domo, si ¢ degnata di nominare: 


Camerieri segreti soprannumerari: 
25 Giugno 1909. — Tl Rev. D. Guglielmo J. White, Rettore della chiesa 
della Visitazione in Brooklyn; 
— Il Rev. D. Edoardo J. M. Goldrick, Rettore della chiesa di S. Cecilia in 
Brooklyn; 
— Il Rev. D. Pietro Pomares, Canonico della chiesa arcivescovile di Ancona. 


Cameriere segreto di spada e cappa soprannumerario: 
25 Giugno 1909.—Tl Sig. Geraldo Marco Borden, dell’archidiocesi di 
New-York. 
Camerieri d onore in abito paonazzo: 


25 Giugno 1909. — Il Rev. D. Edoardo Lancelle, dell’archidiocesi di Cambrai. 


NECROLOGIO 


21 Febbraio 1909.— Mons. Giovanni Lodovico Vey, Vicario Apostolico 
del Siam e Vescovo titolare di Gerasa. 

26 Marzo 1909. — Mons. Giuseppe Adolfo Gandy, Arcivescovo di Pondi- 
chery. 

12 Maggio 1909.— Mons. Domenico Marengo, Arcivescovo di Smirne. 

3 Luglio 1909.— Mons. Rodesindo de La Lastra, Vescovo di Parana. 

